**Slade** je britská glam rocková skupina. V časoch svojej najväčšej slávy bola táto skupina v Spojenom kráľovstve jednou z komerčne najúspešnejších. Medzi zvláštnosti v produkcii tejto skupiny patrí, že názvy skladieb a ich texty sú pravopisne vedome skomolené.

Krátka história
---------------

Skupina začínala v roku 1966 po názvom *N'Betweens*, neskôr, po spojení s manažérom Chasom Chandlerom, si názov zmenila na *Ambrose Slade*, a neskôr bol názov skrátený na *Slade*. Skupina Slade spolu s predstaviteľmi zlatej éry glam rocku ako boli Wizzard, The Sweet, T. Rex, Suzi Quatro, Smokie, Gary Glitter, či David Bowie dominovala začiatkom 70. rokov 20. storočia v britských hudobných rebríčkoch, kde v rokoch 1971-1974 mala v prvej päťke dvanásť hitov, z ktorých sa šesť dostalo na vrchol. Medzi rokmi 1971 až 1976 mala skupina Slade v *Top-Twenty* 17 hitov, z ktorých bolo šesť bolo na vrchole, tri na druhej priečke a dva dosiahli tretiu pozíciu. Dosiahnutým úspechom v jednej dekáde ich prekonala v Británii iba skupina The Beatles, ktorá mala v *Top-Forty* šesťdesiatych rokov 22 hitov. 

Vianočná skladba „Merry Xmas Everybody" (z decembra 1973) od skupiny Slade patrí v Spojenom kráľovstve dodnes medzi napopulárnejšie z popových songov s vianočnou témou.

Kapela bola známa búrlivými pódiovými vystúpeniami a živou komunikáciou s publikom. Aj keď sa za oceánom, v USA, významnejšie nepresadila, existuje dnes viacero amerických formácií, ktoré boli tvorbou skupiny Slade ovplvnené. Napríklad v roku 1983 heavymetalová kapela Quiet Riot vydala coververziu skladby „Cum on Feel the Noize", s ktorou sa umiestnila na 5. mieste amerických hitparád. Basgitarista zo skupiny KISS, Gene Simmons, tiež potvrdzuje, že ich pódiové show boli ovplyvnené vystúpeniami skupiny Slade.

Zostava skupiny
---------------

### Pôvodná zostava

* Noddy Holder - spev, gitary, basová gitara
* Dave Hill - spev, gitary, basová gitara
* Jim Lea - spev, gitary, basová gitara, klávesy, husle
* Don Powell - bicie, perkusie

### Súčasná zostava

* Mal McNulty - spev, gitary,
* Dave Hill - spev, gitary,
* John Berry - basová gitara, husle
* Don Powell - bicie

Diskografia
-----------

### Ambrose Slade

#### Štúdiové albumy

* 1969 - *Beginnings*

### Slade

#### Štúdiové albumy

* 1970 - *Play It Loud*
* 1972 - *Slayed?*
* 1974 - *Old New Borrowed And Blue*
* 1975 - *Slade In Flame*
* 1976 - *Nobody's Fools*
* 1977 - *Whatever Happened To Slade?*
* 1979 - *Return To Base*
* 1981 - *We'll Bring The House Down*
* 1982 - *Till Deaf Do Us Part*
* 1983 - *The Amazing Kamikaze Syndrome*
* 1985 - *Rogues Gallery*
* 1985 - *Crackers-The Slade Christmas Party Album*
* 1987 - *You Boyz Make Big Noize*

#### Koncertné albumy

* 1972 - *Slade Alive!*
* 1978 - *Alive, Vol. 2*
* 1982 - *Slade On Stage*

#### Kompilácie

* 1973 - *Sladest*
* 1980 - *Slade Smashes!*
* 1991 - *Wall Of Hits*
* 1997 - *Feel The Noize - Greatest Hits*
* 2004 - *Get Yer Boots On: The Best of Slade*
* 2005 - *The Very Best Of Slade*
* 2006 - *The Slade Box: 1969-1991* (antológia 4CD)

### Najúspešnejšie single

V zátvorke je najvyššie umiestnenie v rebríčku.

* „Get Down & Get With It" (16)
* „Coz I Luv You" (1)
* „Look Wot You Dun" (4)
* „Take Me Bak 'Ome" (1)
* „Mama Weer All Crazee Now" (1)
* „Gudbuy T'Jane" (2)
* „Cum On Feel The Noize" (1)
* „Skweeze Me Pleeze Me" (1)
* „My Friend Stan" (2)
* „Merry Xmas Everybody" (1)
* „Everyday" (3)
* „Bangin' Man" (3)
* „Far Far Away" (2)
* „How Does It Feel" (15)
* „Thanks For The Memory (Wham Bam Thank You Mam)" (7)
* „In For A Penny" (11)
* „Let's Call It Quits" (11)
* „We'll Bring The House Down" (10)
* „My Oh My" (2)
* „Run Run Away" (7)

Referencie
----------

1. ↑  DU NOYER, Paul. *The Illustrated Encyclopaedia of Music*. Fulham, Londýn : Flame Tree Publishing, 2003. (1st.) ISBN 978-1-904041-96-2.
2. ↑  Slade Biography: SOME SLADE HITS & CHART POSITIONS